Na temelju točke VI Odluke Vlade HNŽ-K o načinu utrška novčanih sredstava, utvrđivanju kriterija, uvjeta i načina raspodjele sredstava utvrđenih Proračunom HNŽ-K za 2019. godinu za Ministarstvo zdravstva, rada i socijalne skrbi s pozicije „Grant javnim kuhinjama“ („Narodne novine HNŽ“, broj: 4/19), Ministarstvo zdravstva, rada i socijalne skrbi HNŽ-K objavljuje

 **J A V N I P O Z I V**

**za prikupljanje zahtjeva ustanova, udruga i vjerskih zajednica**

**na području HNŽ-K u sklopu kojih je organizirana javna kuhinja**

**I**

Raspisuje se Javni poziv za prikupljanje zahtjeva ustanova, udruga i vjerskih zajednica u sklopu kojih je organizirana javna kuhinja za sufinanciranje programa rada javnih kuhinja sukladno Odluci o načinu utroška novčanih sredstava, utvrđivanju kriterija, uvjeta i načina raspodjele sredstava utvrđenih Proračunom HNŽ-K u 2019. godini za Ministarstvo zdravstva, rada i socijalne skrbi s pozicije „Grant javnim kuhinjama“ u iznosu od 72.000,00 KM (slovima: sedamdesetdvijetisuće KM).

**II**

Po ovom javnom pozivu pravo sudjelovanja, odnosno podnošenja zahtjeva imaju ustanove, udruge i vjerske zajednice, registrirane sukladno važećim propisima, u sklopu kojih su organizirane javne kuhinje, čiji programi su usmjereni na poboljšanje kvalitete usluga javne kuhinje koje pružaju socijalno ugroženim osobama tijekom 2019. godine, sukladno propisima jedinice lokalne samouprave, na području Hercegovačko-neretvanske županije-kantona i koje ispunjavaju opće i posebne kriterije.

**III**

Novčana sredstva iz točke I Javnog poziva dodjeljuju se na temelju općih i posebnih kriterija:

1. Opći kriteriji su:

1. registrirane ustanove, udruge i vjerske zajednice koje pružaju usluge javne kuhinje na

 području HNŽ-K;

2. povezanost programa rada u pružanja usluga javne kuhinje s propisom jedinica lokalne

 samouprave,H kojim su utvrđeni uvjeti i način ostvarivanja prava na korištenje usluga

 javne kuhinje;

3. obrazloženje potrebe za novčanim sredstvima za realiziranje programa javne kuhinje;

4. iznos sredstava osiguranih iz drugih izvora za realiziranje programa u 2019. godini

 (sredstva iz proračuna jedinice lokalne samouprave, sredstva iz proračuna Federacije BiH,

 osobna sredstva, donatorska i druga sredstva);

5. transparentnost i mogućnost vršenja kontrole ostvarene kvalitete usluga i uspješnosti

 programa.

1. Posebni kriteriji su:

1. utvrđen broj korisnika usluga javne kuhinje sukladno propisu jedinice lokalne samouprave;

2. rješenja nadležnog centra za socijalni rad, odnosno općinske službe kojim je osobama

 priznato pravo korištenja usluga javnih kuhinja;

3. obrazloženje poboljšanja kvalitete usluga javne kuhinje u odnosu na utvrđeni broj korisnika

 iste;

4. opravdana sredstva koja je Ministarstvo zdravstva, rada i socijalne skrbi po ovom temelju

 dodijelilo javnim kuhinjama u 2018. godini.

**IV**

Zahtjev se podnosi Ministarstvu zdravstva, rada i socijalne skrbi na prijavnom obrascu, koji se može preuzeti na web stranici Vlade HNŽ-K i web stranici Ministarstva.

Uz čitko popunjen, potpisan i ovjeren prijavni obrazac obvezno je dostaviti sljedeću dokumentaciju:

1. rješenje o registraciji i eventualne izmjene i dopune;

2. uvjerenje o poreznoj registraciji (ID broj);

3. broj transakcijskog računa (preslika ugovora s bankom ili potvrda banke);

4. program rada javne kuhinje, iznos sredstava koji se traži, namjena i obrazloženje

 opravdanosti potrebe poboljšanja kvalitete usluga javne kuhinje;

5. dokaz o osiguranim drugim izvorima financiranja programa rada za 2019. godinu (osobna

 sredstva, sredstva od donacija, sredstva iz proračuna drugih razina vlasti ili institucija i dr.

 sredstva);

6. odgovorna osoba za realiziranje programa rada javne kuhinje;

7. rješenja mjerodavnih centara za socijalni rad, odnosno općinskih službi o priznavanju

 korištenja usluga javnih kuhinja za sve korisnike i spisak korisnika;

8. dokaz o realiziranim ranijim projektima vezanih za rad javne kuhinje;

9. zadnji godišnji obračun o poslovanju, s izuzećem podnositelja zahtjeva koji su registrirani

 manje od godinu dana;

10. dokaz o izmirenju poreza i doprinosa izdanih od mjerodavnih institucija;

11. izvješće o utrošku sredstava dodijeljenih od ovog Ministarstva u 2018. godini (ukoliko isti

 nije ranije dostavljen).

**Traženi dokumenti moraju biti originali ili preslike ovjerene od nadležnog tijela.**

Ministarstvo nema obvezu vraćanja dostavljene dokumentacije podnositeljima zahtjeva.

Prijave na Javni poziv neće se razmatrati ako nisu blagovremeno podnesene i ako nedostaju formalni uvjeti za kandidiranje programa (nepotpuna i netočna dokumentacija).

**V**

Izbor podnositelja zahtjeva za sufinanciranje programa rada javnih kuhinja na temelju ovoga Javnog poziva vršit će Povjerenstvo koje imenuje ministar zdravstva, rada i socijalne skrbi.

Povjerenstvo razmatra prijave i dokumentaciju zaprimljenu na temelju Javnog poziva, ocjenjuje ispunjenost uvjeta i kriterija za odobravanje novčanih sredstava, sačinjava zapisnik s obrazloženim prijedlogom koji dostavlja ministru zdravstva, rada i socijalne skrbi.

Javni poziv objavljuje se na web stranici Vlade HNŽ-K: [www.vlada-hnz-k.ba](http://www.vlada-hnz-k.ba) i web stranici Ministarstva zdravstva, rada i socijalne skrbi: www.mzrss-hnz-k.ba, a obavijest o javnom pozivu objavljuje se u Večernjem listu i Dnevnom avazu.

Krajnji rok za dostavljanje prijava je 15 dana od dana posljednje objave u dnevnim tiskovinama.

Prijave se, u zapečaćenim kuvertama, podnose poštom ili se osobno predaju na pisarnici Ministarstva na adresu:

 **MINISTARSTVO ZDRAVSTVA, RADA I SOCIJALNE SKRBI**

**HERCEGOVAČKO-NERETVANSKE ŽUPANIJE-KANTONA**

**„Javni poziv** **za prikupljanje zahtjeva ustanova, udruga i vjerskih zajednica na području HNŽ-K u sklopu kojih je organizirana javna kuhinja“**

**Stjepana Radića br. 3, 88000 Mostar**

s naznakom :

NE OTVARAJ

**A**

Broj: 01-\_\_\_\_\_\_\_\_\_\_\_\_\_\_\_/16

Mostar, \_\_\_.\_\_\_.2016. godine